সুনীতি লুবসার
সুনীতি লুবসার (ইংরেজি: Sunette Loubser; জন্ম: ২৬ সেপ্টেম্বর, ১৯৮২) কেপ প্রদেশের পার্লে জন্মগ্রহণকারী দক্ষিণ আফ্রিকার মহিলা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। এছাড়াও, ২০০৯ সালে জাতীয় দলের অধিনায়কের দায়িত্বে ছিলেন। দলে তিনি মূলতঃ বোলার। ডানহাতে অফ ব্রেক বোলিংয়ের পাশাপাশি ডানহাতে ব্যাটিংয়েও পারদর্শী তিনি। ঘরোয়া ক্রিকেটে বর্তমানে বোল্যান্ডের পক্ষে খেলছেন ও ক্লাবের অধিনায়ক তিনি।